เทคนิคการออมการลงทุนของคนโสด มีอะไรบ้าง
วิธีการออมการลงทุนของคนที่คิดจะใช้ชีวิตโสดไปตลอดชีวิต ไม่แตกต่างไปจากคนที่มีคู่ครองหรือมีลูก เพราะอย่าลืมว่า “ออมก่อน รวยก่อน” พอพูดถึงเรื่องการออมแล้ว คงเกิดคำถามว่า พูดง่าย แต่ทำยากรึเปล่า คำตอบคือ ไม่ยากเลย เริ่มจากเมื่อเงินเดือนออก ต้องแบ่งเงินออกเป็น 4 ส่วนใหญ่ๆ


1. เงินออมตั้งเป้าไว้ว่าหลังเกษียณอยากจะใช้เงินเดือนละกี่บาท (อย่าคิดแบบเกินจริง) แล้วประเมินว่าตัวเองจะมีอายุต่อไปอีกกี่ปี เช่น จะใช้เดือนละ 20,000 บาท (240,000 บาทต่อปี) และจะมีอายุตอน 85 ปี สมมติว่าเกษียณอายุ 60 แสดงว่ามีชีวิตหลังเกษียณ 25 ปี นั่นคือ 240,000 คูณ 25 ได้เท่ากับ 6 ล้านบาท (อย่าเพิ่งไปปวดหัวกับเรื่องเงินเฟ้อ คิดแบบง่ายๆ เพื่อให้รู้เม็ดเงินคร่าวๆ ไปก่อน) แสดงว่าต้องเก็บเงินให้ได้ก่อนเกษียณอย่างน้อยๆ 6 ล้านบาท จากนั้นทุกๆ เดือนก็กันเงินไปออมไปลงทุน ส่วนจะออมมากน้อยแค่ไหนก็ขึ้นอยู่กับกำลังของตัวเอง แต่อย่างน้อยก็มีเป้าหมาย เอาไว้พุ่งชน


2. เงินจ่ายภาระหนี้ เช่น บัตรเครดิต ค่าน้ำ ค่าไฟ ค่ามือถือ ค่าผ่อนรถ เป็นต้น สิ่งเหล่านี้หากรู้จักบริหารจัดการ ใช้แต่พอดี คิดก่อนใช้/ซื้อ หากมีเวลาก็ลองเก็บตัวเลขค่าใช้จ่ายแต่ละเดือนดู ว่ามีรายจ่ายอะไรที่จำเป็น รายจ่ายอะไรลดได้บ้าง อาจทำให้เพิ่มความระมัดระวังในการใช้จ่ายมากขึ้นโดยอัตโนมัติ ก็เป็นได้
 

3. เงินสำรองฉุกเฉินในแต่ละเดือนจะต้องกันเงินก้อนหนึ่งเพื่อใช้กรณีเกิดเหตุฉุกเฉิน เช่น เจ็บไข้ได้ป่วยกะทันหัน ก็สามารถนำเงินที่สำรองนี้ไปจ่าย
 

4. เงินใช้จ่ายชีวิตประจำวันหลังจากกันเงินทั้งสามก้อนแล้ว จะมีเงินเหลือไว้ใช้สำหรับชีวิตประจำ เช่น กิน เที่ยว ช้อปปิ้ง ซึ่งเงินก้อนนี้สามารถใช้ได้อย่างสบายใจ ไม่ต้องกังวล อย่าลืมว่าการกิน-เที่ยว-ช้อปปิ้ง แต่พอดี ก็ทำให้มีความสุขได้เช่นกัน
5.ความรู้ทางการเงิน